open-index/open-wikipedia-markdown huggingface dataset:
Mattias Klum

**Arne Kristian Mattias Klum** (født 10. februar 1968 i Uppsala) er en svensk naturfotograf. Han begynte å fotografere i tenårene og har siden 1986 vært frilansfotograf på heltid, med spesialisering på natur, miljø og kultur.

Klums store ekspedisjoner har gått til Malaysiske Borneo og Brunei 1988, Nigeria 1990, Brasil og Costa Rica 1991, Malaysiske Borneo 1995-1996, India 1999, Guyana 1999, India 2000 og Malaysia, Thailand, India, Sør-Afrika 2001, Ecuador, Panama og Mongolia 2002, Malaysia 2003 og 2004, Peru og Antarktis 2005, Expedition Linné, et eventyr i syv verdensdeler 2006-2007, Island 2007, Indonesia, Malaysia 2007 og 2008 samt Brasil, Ecuador, Argentina og Chile 2008.

Hans arbeid har blitt publisert i mange av verdens ledende tidskrfter slik som *[[National Geographic]]*, *[[Wildlife Conservation]]*, *[[Audubon]]*, *[[Geo]]*, *[[Terre Sauvage]]*, *[[Stern]]* og *[[Der Spiegel]]*.

Klums fotografier er representert på The National Geographic Image Collection og har blitt stilt ut på  museer og kunstgallerier i blant annet USA, Sverige, Malaysia, India og Japan. Han har produsert et par lengre dokumentarfilmer; *[[The Eye of the Forest]]*, en film om Borneo, *[[Den Sköra Tråden]]* og *[[Search for the Sea Eagle]]* sammen med sin ektefelle og kollega Monika Klum og *Expedition Linné*, den  siste i samarbeid med produsenten Folke Rydén med assistanse fra prins Carl Philip.

Gjennom årene har Klum blitt tildelt et stort antall utmerkelser og stipender for sitt arbeid. Uppsala kommune har tildelt han sin hedersmedalje i gull for sitt enestående arbeide med utgangspunkt i Uppsala. I 2007 ble Mattias Klum utnevnt til *hedersupplänning* av Länsstyrelsen i Uppsala. I 2008 ble han nominert til Young Global Leader av World Economic Forum. Kong Carl XVI Gustaf har tildelt Klum sin medalje i 8. grad med høyblått bånd, for betydningsfull innsats som naturfotograf. To av hans ni bøker har blitt utnevnt til Årets Pandabok i Sverige.
 
Klum er medlem i *förtroenderådet* i WWF – Sverige, samt en Fellow av The Linnean Society of London. Siden 2008 er Klum gjesteforelser ved Uppsala universitet.

I 2007 bidro han til etableringen av bokforlaget Tierra Grande Publishing, innsamlingsstiftelsen Terra Magna Foundation, det 5-årige miljø- og inspirasjonsprosjektet EXPEDITIONSVERIGE.SE samt et 10-årig prosjekt om situasjonen i Østersjøen, Baltic Sea Media Project, sammen med Folke Rydén.

Den 17. juli 2008 var Klum programleder i Sveriges Radio P1s program *Sommar*. Klum var også *Sommarpratare* i 1997.

## Bibliografi
* *Ögonblick* 1990
* *När dimman lättar* 1992 (Årets Pandabok 1993)
* *I svenska marker* 1995
* *På upptäcktsfärd i regnskogen* 1995
* *Skogens Öga* 1997 (Årets Pandabok 1998)
* *I Borneos regnskog* 1999
* *Den sköra tråden* 2000
* *Hästfolk* 2003
* *Viljans Väg* 2007

## Priser og utmerkelser
* Årets Pandabok litteraturåret 1993
* Årets Pandabok litteraturåret 1998

## Referanser


## Eksterne lenker
* 
* Mattias Klum - offisielle nettsider
* CV på engelsk
Louis de Champsavin

**Louis Marie Joseph Le Beschu de Champsavin** (født 24. november 1867 i Assérac, død 20. desember 1916 i Nantes) var en fransk rytter som deltok i de olympiske leker 1900 i Paris.

Champsavin vant en olympisk bronsemedalje i hestesport under Sommer-OL 1900 i Paris. Han kom på tredjeplass i sprangridning med hesten «Terpsichore» bak de belgiske rytterne Aimé Haegeman på «Benton II» og Georges van de Poele på «Windsor Squire»

## OL-medaljer
* 1900  Paris -  Bronse i hestesport, sprangridning  Frankrike

## Referanser


## Eksterne lenker
*
Concerto Suite LIVE With the New Japan Philharmonic

***Concerto Suite for Electric Guitar and Orchestra in E Flat Minor Live With The New Japan Philharmonic*** er et musikkalbum av gitaristen Yngwie Malmsteen.

Albumet ble utgitt 29. januar 2002 på plateselskapet Pony Canyon.

## Sporliste
Komponert av Yngwie Malmsteen.

# «Black Star» (Orchestra)
# «Trilogy Suite: First Movement»
# «Brothers»
# «Icarus Dream Fanfare»
# «Cavallino Rampante»
# «Fugue» 
# «Prelude to April»
# «Toccata»
# «Andante»
# «Sarabande»
# «Allegro»
# «Vivace»
# «Presto Vivace»
# «Finale» 
# «Blitzkrieg» 
# «Far Beyond the Sun» 

## Personell
*Yngwie Malmsteen – Gitar
*The New Japan Philharmonic – Orkester

## Eksterne lenker
*
Filmåret 1889

**Filmåret 1889** er en oversikt over lanserte filmer og filmpersonligheter i 1889.

__TOC__
## Hendelser
* Eastman Kodak er det første selskapet som begynner kommersiell produksjon av film på fleksibel transparent base, celluloid.
* De første levende bilder fremkalt på celluloid film ble laget i Hyde Park, London av William Friese Greene
* Wordsworth Donisthorpe finner opp *Kinesigraf*, som fotograferer et rundt bilde på 68 mm film.
* William Dickson fullfører arbeidet sitt for Thomas Edison på en Kinetograf sylinder enten i dette året eller i 1890. *[[Monkeyshines No. 1]]* blir den første filmen som blir filmet på systemet.

## Årets filmer
**[[Leisurely Pedestrians, Open Topped Buses and Hansom Cabs with Trotting Horses]]*
**[[Monkeyshines No. 1]]* – muligens filmet i juni; andre motstridende kilder angir november 1890.

## Referanser
The Genesis

***The Genesis*** er et musikkalbum fra gitaristen Yngwie Malmsteen. 

Albumet inneholder spor innspilt i 1980, da Malmsteen var 17 år, og utgitt 24. desember 2002. Albumet har også blitt utgitt av Marcel Jacob, under navnet *Birth of the Sun*.

## Sporliste
Alle sangene er skrevet av Yngwie Malmsteen unntatt hvor annet er notert.

# «Birth of the Sun» – 9:25
# «Plague in Lucifer's Mind» – 4:30
# «Dying Man» – 8:47
# «Black Magic Suite» – 12:53
# «Merlin's Castle» – 4:55
# «Voodoo Nights» – 8:42
# «Hello»  – 1:51
# «Voodoo Child» (Jimi Hendrix) – 12:18
# «On a Serious Note» – 5:55

## Personell
* Yngwie Malmsteen – Gitar, bassgitar
* Marcel Jacob – Bassgitar
* Zepp Urgard – Slagverk

## Eksterne lenker
*
MacKenzie Intervale Ski Jumping Complex

**MacKenzie Intervale Ski Jumping Complex** er et skihoppanlegg i Lake Placid i delstaten New York, USA. Anlegget ble brukt under vinter-OL 1932 og 1980, samt ski-VM 1950, junior-VM 1986 og vinter-Universiaden 1972. Det består av to hoppbakker med størrelse K115 (HS128) og K90 (HS100), samt tre mindre bakker med K48, K18 og K10.

Bakkerekorden i K115-bakken er 136 meter, satt av Ryōyū Kobayashi (Japan) i verdenscupen 11. februar 2023. I K90-bakken er rekorden på snø 105 meter, satt av Andrew Osadetz (Canada). På plast er rekorden 108 meter, satt av Peter Frenette (USA) 9. oktober 2010.

## Historie
Vintersport, deriblant skihopping, tok til i Lake Placid i 1904/05. En K20-bakke ble bygd på Golf Hill i 1917, og der sto også en K10-bakke. På Intervales Hill ble den første bakken bygd i 1920, som K35-bakke. I det første rennet 21. februar 1921 hadde Anthony Maurer det lengste hoppet på 124 fot (37,8 meter). Bakken ble utvidet til K50 i 1923 og K60 i 1927/28. Den ble brukt under OL i 1932, der det lengste hoppet var 71,5 meter (Hans Beck, Norge). Ved ombyggingen i 1927 og 1928 fikk bakken tårn av stål, med slak (stor) radius i overgangen til hoppet, og bratt unnarenn på 39 grader. Bakken var konstruert av Godfrey Dewey, som var president for vinter-OL 1932 og sønn av Melvil Dewey. I tilknytning til OL-bakken lå også to mindre hoppbakker med K15 og K30.

Dagens hoppbakker ble bygd foran OL i 1980, på samme sted som den gamle hadde stått. Byggingen startet i mai 1977. Normalbakken (K86) var klar til bruk i desember 1978, mens storbakken (K114) ble forsinket til februar 1979, etter at et stålfirma som var involvert i byggingen gikk konkurs. Bakkene har tårn av betong og ovarenn av stål, og ble konstruert av Karl Martitsch. Bakkene har permanent snøkanonanlegg, og har senere blitt utvidet og oppgradert.

Hoppanlegget ble i 1982 oppkalt etter Ronald M. MacKenzie, som blant annet var president i Lake Placids olympiske organisasjonskomité fra 1974 fram til han døde under et besøk i de nyombygde hoppbakkene i desember 1978.

Alle bakkene bortsett fra storbakken har plastmatter som muliggjør helårsbruk. Anlegget blir brukt til verdenscuprenn, men også trening, nasjonale og internasjonale renn. På sommerstid ble det holdt kontinentalcuprenn for menn og kvinner i 2005 og for kvinner i 2007.

## Viktige renn
Listen inneholder OL, VM, verdenscuprenn og junior-VM, men ikke sommerrenn som for eksempel kvinnenes kontinentalcup.

## Kilder
* Skisprungschanzen-Archiv: Lake Placid (besøkt 21. juli 2011)
* Offisiell rapport for vinter-OL 1932 (s. 141-144)
* Offisiell rapport for vinter-OL 1980  (s. 36-39)
* FIS: Resultater (besøkt 21. juli 2011)


## Eksterne lenker
*
Lyst klippefly

**Lyst klippefly** (*Epipsilia grisescens*) er en sommerfugl som tilhører familien nattfly (Noctuidae). Den er utbredt nord til Nord-Trøndelag i Norge.

## Utseende
Et middelsstort (vingespenn 30 – 39 mm), lysgrått nattfly. Den kjennes lettest på bakvingens farge, hvit med grå ytterkant. **Forvingen** er lyst grå med svarte siksak-tverrlinjer (mellomlinjer) som avgrenser vingens midtfelt. Dette er omtrent dobbelt så bredt ved framkanten som ved bakkanten. Nyremerket og ringmerket, som sitter i dette feltet nær framkanten, er små og gjerne utydelige. På vingens framkant nær vingespissen er det en mørk flekk. **Bakvingen** er gråhvit med grå ytterkant.

## Levevis
Larvene lever på ulike gras. De voksne sommerfuglene flyr i juli – august.

## Utbredelse
Den finnes i Nord-Europa og i fjellområder i Sør- og Mellom-Europa. I Norge er den utbredt nord til Nord-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epipsilia_grisescens.html
## Eksterne lenker
*
Mørkt klippefly

**Mørkt klippefly** (*Standfussiana lucernea*) er en sommerfugl som tilhører familien nattfly (Noctuidae). Den er funnet spredt over hele Norge.

## Utseende
Et middelsstort (vingespenn 36 – 47 mm), brungrått nattfly. Arten virker litt rufsete. Forvingene er brungrå med to diffuse, lyse tverrlinjer (mellomlinjer) som avgrenser et nesten jevnbredt midtfelt. Ellers er det ingen synlige tegninger. Bakvingen er brungrå. 

## Levevis
Den lever mellom klipper og steinblokker, mest ute ved kysten, lenger sør i Europa i fjellet. Larvene lever på ulike gras og lave urter, blant andre bergknapp (*Sedum* spp.) og sildre (*Saxifraga* spp.). De voksne sommerfuglene flyr i juli – august, om natten, men også av og til om dagen i solskinn.

## Utbredelse
Den er utbredt i Nord-Europa, og i fjellområder i Sør- og Mellom-Europa. I Norge er den funnet over hele landet, men den er ikke vanlig.

## Litteratur
* Aarvik, L., Berggren, K. og Hansen, L.O. (2000): *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med billedgalleri
* ''Standfussiana lucernea'' på *UK moths*
## Eksterne lenker
*
Rødkantfly

**Rødkantfly** (*Epilecta linogrisea*) er en sommerfugl som tilhører familien nattfly (Noctuidae). Den er funnet langs kysten fra Østfold til Aust-Agder i Norge.

## Utseende
Et middelsstort (vingespenn 35 – 41 mm), brokete nattfly. Forkroppen (thorax) er brungul eller rødbrun i midten, grå på sidene, en klokkeformet, svart tegning skiller de to fargene. **Forvingen** er lysgrå, den ytterste delen og en stor flekk ved bakkanten ca. 1/3 ut i vingen er okerfarget. Nyre- og ringmerkene er svartkantede og tydelige med mørk eller okerfarget kjerne. Den indre mellomlinjen, som danner ytterkanten på oker-flekken ved bakkanten, er trippel, kraftig i den bakre halvdelen. Den ytre mellomlinjen, som danner yttergrensen for vingens midtfelt, er dobbel, på innersiden bølgete, yttersiden mer jevnt buet. Vingens ytterkanter smalt brunsvart. **Bakvingen** er lysgul med et bredt, brunsvart bånd langs ytterkanten. Hos hannen er de bakerste bakkroppsleddene kledt med gulhvite hår.

## Levevis
Rødkantflyet lever på tørre grasmarker og enger. Larvene lever på ulike urter, blant andre syrer (*Rumex* spp.), marianøkleblom (*Primula veris*) og nonsblom (*Anagallis arvensis*, også kjent som rød pimpernell). De voksne sommerfuglene flyr i august – september og kommer gjerne til lys.

## Utbredelse
Den er utbredt i Nord-Afrika, i Europa bortsett fra lengst i nord og vest, i Midtøsten og videre østover til Iran. I Norge finnes den bare langs kysten fra Østfold til Aust-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. 
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epilecta_linogrisea.html

## Eksterne lenker
*
WW (Gehenna-album)

***WW*** er det sjette studioalbumet til det norske black metal-bandet Gehenna. Albumet ble spilt inn fire år etter deres forrige utgivelse *[[Murder (Gehenna-album)|Murder]]*.

## Sporliste
# «Grenade Prayer» (3:49)
# «Death to Them All» (3:46)
# «New Blood» (3:26)
# «Flames of the Pit» (4:17)
# «Silence the Earth» (4:24)
# «Werewolf» (6:19)
# «Abattoir» (3:57)
# «Pallbearer» (6:45)

## Artister

## Kilder
* 

## Eksterne lenker
*
Dale videregående skole

**Dale videregående skole** er en videregående skole i Dale i Sunnfjord i Fjaler kommune i Sunnfjord. Skolen ble stiftet i 1980, og tok over for filialen til Førde videregående skole på Vevang som ble etablert året før.

## Utdanningstilbud
Vedtatt utdanningstilbud for skoleåret 2023-2024:

## Referanser


## Eksterne lenker
* skolens hjemmesider
FA-cupen 1875/76

**FA-cupen 1875/76** var den femte sesongen av FA-cupen. 32 lag deltok, men fem lag spilte aldri en kamp. Finalen mellom Wanderers og Old Etonians ble avgjort etter omkamp.

## Første runde

### Omkamp

## Andre runde

## Tredje runde

## Semifinaler

## Finale

### Omkamp

## Referanser
Utah Olympic Park Jumps

**Utah Olympic Park Jumps** er et skihoppanlegg i Park City i Utah, USA. Anlegget ble brukt under OL i Salt Lake City i 2002. Det består av to hoppbakker med størrelse K120 (HS134) og K90 (HS100), samt fire mindre bakker med K64, K40, K20 og K10.

Anlegget er en del av **Utah Olympic Park**, som er et ca. 1,6 km² stort sports- og fritidsområde som i tillegg til hoppbakkene blant annet har bobsleighbane, freestylebakker og et olympiamuseum.

Byggingen av Utah Olympic Park startet i 1991. HS100-bakken og de mindre treningsbakkene ble åpnet i 1993. Foran OL ble normalbakken modernisert og storbakken bygd, dessuten ble infrastrukturen i anlegget kraftig utbygd. Det utbygde anlegget sto ferdig høsten 2000, og holdt verdenscuprenn i spesielt hopp i januar 2001 («prøve-OL»). Alle bakkene i anlegget har plastmatter, slik at de kan brukes hele året.

Med en høyde på 2237 meter over havet er hoppanlegget i Park City de høyestliggende internasjonalt brukte hoppbakkene i verden.

Bakkene er blitt brukt i kontinentalcupen i hopp for menn og kvinner.

Bakkerekorden på snø i HS134-bakken er 134 meter, satt av Wolfgang Loitzl (Østerrike) i verdenscupen 20. januar 2001. På plast er rekorden 137,5 meter, satt av Marcin Bachleda (Polen) i kontinentalcupen 2. oktober 2005. I HS100-bakken er anerkjent rekord 99 meter, satt av Sven Hannawald (Tyskland) i OL 10. februar 2002. Evan Bliss (USA) hoppet 104,5 meter 9. februar 2008.

Bakkerekorder i de mindre bakkene: K64: 72 meter, satt av Anders Johnson (USA) i 2002. K40: 45 meter, satt av Trey Oxford (USA) i 1997. K20: 23 meter, satt av Anders Johnson i 2000. K10: 15,5 meter, satt av Dusty Korek (Canada), Nathaniel Mah og Colton Kissell (begge USA) i 2004.

## Viktige renn
Inkluderer OL og verdenscupen for menn og kontinentalcupen (vinter) for kvinner, men ikke sommerrenn.

### Menn

### Kvinner

## Kilder
* Skisprungschanzen-Archiv: Park City (Olympic Park)
* FIS: Resultater (ikke fullstendig)
* FIS: OL-resultater

## Eksterne lenker
* 
* Utah Olympic Park
Henry Darcy

**Henry Philibert Gaspard Darcy** (født 10. juni 1803, død 3. januar 1858) var fransk ingeniør som gjennomførte grunnleggende arbeid innenfor hydraulikk og hydrogeologi.

Darcy var den første som formulerte en bevegelsesligning for væskestrøm i porøse medier, og denne er i dag gitt navnet Darcys lov.   Også måleenheten darcy for permeabilitet er oppkalt etter den franske ingeniøren. 

Darcy-Weisbachs ligning brukes for å beregne trykkfall i rør, forårsaket av friksjon.

I perioden 1999-2003 delte European Geophysical Society (EGS) ut Darcy-medaljen som en anerkjennelse for fremragende vitenskapelig arbeid innenfor hydrogeologi og vannteknikk. Etter 2004 ble ansvaret for utdelingen overtatt av European Geosciences Union (EGU). 

## Biografi
Henry Darcy var født i Dijon i Frankrike i 1803.  Faren døde da han var 14 år, men han greide likevel å fullføre utdannelsen ved hjelp av pengelån.  I 1821 begynte han ved den tekniske høyskolen École polytechnique  i Paris, og to år senere flyttet han over til den like prestisjefylte École nationale des ponts et chaussées, også i Paris.

Etter fullført utdannelse fikk Darcy tilsettelse i det statlige *Corps des Ponts et Chaussées*, og i 1827 ble han utnevnt til ingeniør for hjembyen Dijon. Året etter giftet han seg med Henriette Carey, av engelsk avstamning.

I 1848 ble Darcy utnevnt til sjefsingeniør for departementet Côte-d’Or, der Dijon er hovedstad.  Dette var samme år som  (Frankrike)|, en politisk urolig tid.  Darcy måtte etter kort tid forlate Dijon av politiske grunner.  Han flyttet da til Paris og en stilling som sjefsdirektør for vannforsyningen der.

På grunn av sviktende helse måtte Darcy trekke seg tilbake fra stillingen i Paris i 1855, men fikk tillatelse til å flytte tilbake til Dijon og fortsette vitenskapelig arbeid der.  Det var i denne perioden i Dijon han gjennomførte eksperimentene som resulterte i Darcys lov.

I 1857 ble Darcy nominert til det franske vitenskapsakademie, men ble ikke innvalgt.

Under en reise til Paris døde Darcy i 1858 av lungebetennelse.  Han er gravlagt i Dijon.

## Arbeid
En av oppgavene som byingeniør i Dijon i 1830-årene var å lede byggingen av et stort anlegg for distribusjon av vann til byen.  Darcy beregnet vannforbruket til å være 150 liter per innbygger per dag.  Vannet ble fraktet nesten 13 kilometer fra Rosoir, der naturlige kilder i kalkbergarter sørget for rikelig vanntilførsel.  Høydeforskjellen mellom Rosoir og Dijon er cirka 46 meter, og vannet ble fraktet i en tildekket akvedukt fram til to store vannreservoarer i byen.  Over 100 små og store fontener gjorde vannet tilgjengelig i byen.

I 1843 foreslo Darcy en rute for jernbanen gjennom Darcy, og i 1845 ledet han arbeidet med den fire kilometer lange Blaisy-tunnelen.

Som sjefsdirektør i Paris arbeidet Darcy med forskning knyttet til væskestrøm i rør, spesielt beregninger av friksjonstap i slike.  Han videreutviklet pitotrøret, som brukes til å måle hastigheten til en væskestrøm, fram til den formen som er i bruk idag.

## Referanser


## Eksterne lenker
* EGS – Darcy-medaljen 1999-2003
* EGU – Darcy-medaljen 2004- 
* Om vannforsyningen til Dijon
MT «Prestige»

**«Prestige»** var en enkelskroget oljetanker som sank utenfor Galicia (Spanias nordkyst) den 19. november 2002. Prestige var lastet med 77&nbsp;000 tonn råolje.

## Eksterne lenker
* 
*
Grønt skogfly

**Grønt skogfly** (*Anaplectoides prasina*) er en sommerfugl som tilhører familien nattfly (Noctuidae). Den er funnet nord til Møre og Romsdal og dessuten i Nordland i Norge.

## Utseende
Et ganske stort (vingespenn 43 – 53&nbsp;mm), slankvinget, grå-grønt nattfly. Arten kjennes lett på fargen. Forkroppen (thorax) og forvingen er grå med et sterkt grønnskjær. Vingen er spraglete med mer eller mindre tydelige, mørke tverrlinjer og av og til en lys flekk nær vingespissen. Nyre- og ringmerkene er svartkantede, men skiller seg ikke fra resten av vingen i farge. Bakvingen er grå. Hannen har en pensel av lange, gulhvite hår på bakkroppsspissen.

## Levevis
Den lever i løvskog. Larvene utvikler seg på ulike trær, busker og urter, blant andre blåbær (*Vaccinium myrtillus*), vivendel (*Lonicera periclymenum*) og tungras (*Polygonum* spp.). De voksne sommerfuglene flyr i juli – august.

## Utbredelse
Grønt skogfly er utbredt i hele den palearktiske sone bortsett fra Nord-Afrika, og i det meste av Nord-Amerika. I Norge forekommer den nord til Møre og Romsdal, dessuten er den funnet i Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/anaplectoides_prasina.html
* *Anaplectoides prasina* på UK moths: http://ukmoths.org.uk/show.php?bf=2138
## Eksterne lenker
*
Lena Adelsohn Liljeroth

**Lena Elisabeth Adelsohn Liljeroth** (født 1955) er en svensk politiker for det konservative partiet, Moderaterna. Hun var medlem av Sveriges Riksdag fra 2002 til 2014 og kulturminister i Regjeringen Reinfeldt siden 2006. Fra 1. januar 2007 ble hun også sjef for det nye Kulturdepartementet (kulturpolitikken var frem til da lagt til Utbildnings- och kulturdepartementet). Hun er bosatt i Stockholm.

Hun har vært medlem av det moderate partiet siden hun var 14 år, og ble innvalgt i bystyret i Stockholm i 1998. Etter at hun ble valgt inn i Riksdagen, var hun medlem av kulturutvalget frem til 2006.

Hun er gift med Ulf Adelsohn, tidligere partileder for Moderaterna. De ble introdusert av Carl Bildt og giftet seg i 1981.

## Referanser

 


## Eksterne lenker
* 
*
Kjølfly

**Kjølfly** (*Opigena polygona*) er en sommerfugl som tilhører familien nattfly (Noctuidae). Den er funnet på det sørlige Østlandet i Norge.

## Utseende
Et middelsstort (vingespenn 35 – 42&nbsp;mm), brågrunt nattfly. Arten er svært ordinært farget, men kjennes lett på at forkroppen (thorax) har tre høye kjøler av tett, oppstående, gulbrune hår: en bred kjøl som går langs ryggen og to smalere skråkjøler som går over "skuldrene" nesten tilbake til midtkjølen. Forvingen er mørkt gråbrun med mer eller mindre tydelige, lyse, siksak-bølgelinjer og et lyst nyremerke. Bakvingen er ganske mørkt gråbrun med en silkeaktig glans.

## Levevis
Larvene lever på ulike urter, blant andre gjetertaske, nøkleblom, tungras, syrer og kløver. De voksne sommerfuglene flyr i juli – september.

## Utbredelse
Den er utbredt i den palearktiske sone, bortsett fra Nord-Afrika, Sørvest-Europa og Nordøst-Asia. Mot sør går den til Nord-India og Nepal. I Norge er den bare funnet på det sørligste Østlandet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/opigena_polygona.html
## Eksterne lenker
*
Mørkt skogfly

**Mørkt skogfly** (*Eurois occulta*) er en sommerfugl som tilhører familien nattfly (Noctuidae). Den er vanlig over det meste av Norge.

## Utseende
Et stort (vingespenn 55 – 65&nbsp;mm), grått nattfly. Arten kjennes lett igjen på størrelsen. Vingetegningene varierer, vanligvis er de ganske tydelige, men hos enkelte individer kan de være nesten helt utvisket, bare nyremerket er synlig. **Forvingen** har mer eller mindre tydelige, lysgrå nyre- og ringmerker, mellomlinjene, som avgrenser vingens midtfelt, er lyse, men ofte utydelige. Langs ytterkanten går det en svart og hvit siksak-linje (bølgelinje). **Bakvingen** er lysgrå. Noen individer er svært mørke. Larven er naken, grågrønn med en bred, gulhvit sidestripe og rekker av svarte, trekantede flekker rett over sidestripen og på sidene av ryggen.

## Levevis
Mørkt skogfly lever i løvskog, men også på åpne heier. larven lever på ulike løvtrær, busker og urter, blant andre pors, bjørk og selje. De voksne sommerfuglene flyr i juli – september og kommer gjerne til lys. Denne arten kan vandre en del.

## Utbredelse
Mørkt skogfly er utbredt i Europa, i Asia fra Himalaya og nordover, og i det nordlige Nord-Amerika. I Norge er den vanlig over det meste av landet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eurois_occulta.html
* *Eurois occulta* på UK moths: https://web.archive.org/web/20071019034645/http://ukmoths.org.uk/show.php?bf=2137
## Eksterne lenker
*
Eid videregående skole

**Eid videregående skole** er en videregående skole på Nordfjordeid i Stad kommune i Nordfjord. Skolen ble stiftet i 1922 som Eid Gymnas, en toårig privatskole. Skolens rektor fra 1922 til 1963, Andreas Berg, fikk i 1964 Kongens fortjenstmedalje i gull for sitt virke ved Eids gymnas.

## Historie
I 1980-årene var det to videregående skoler på Nordfjordeid. *Eid yrkesskole*, som videreførte tradisjonene fra *Holmøy arbeidsskole*, med møbelsnekkerfag og smed- og mekanikarfag, og utvidet med opplæring innen elektrofag og elektronikk. Eid videregående skole videreførte gymnaset og *Georg Kragseths handelsskole*. I 1990-årene tok fylkeskommunen over eierskapet og skolene ble slått sammen fra 1. august 1992 under navnet Eid videregående skole.

### Rektorer
* 2020–: Alf Reidar Myrstad
* –2020: Ove Bjørlo

## Utdanningstilbud
Vedtatt utdanningstilbud for skoleåret 2023–2024:

## Referanser


## Eksterne lenker
*
Grått sandfly

**Grått sandfly** (*Spaelotis suecica*) er en sommerfugl som tilhører familien nattfly (Noctuidae). Den er funnet på det sørligste Østlandet i Norge. De nordiske bestandene har tidligere blitt kalt *[[Spaelotis clandestina]]*, men dette er en annen art som forekommer lenger sør i Europa.

## Utseende
Et middelsstort (vingespenn 35 – 40 mm), grått nattfly uten noen påfallende tegninger. Den ligner mye på streksandfly (*Spaelotis ravida*), men er mindre og har mørkere bakvinger. Forkroppen og forvingen er grå, forvingen med utydelige nyre- og ringmerker og mer eller mindre synlige, mørke mellomlinjer, ellers ingen tegninger. Bakvingen er perleaktig grå.

## Levevis
Arten lever påområder med åpen sand eller grus og spredt vegetasjon. Grustak har vist seg å være et særlig gunstig miljø for denne arten (http://www.artdata.slu.se/rodlista/Faktablad/spae_sue.PDF). Den ser ut til å kreve tørt og varmt klima, i Norge er den bare funnet i de aller tørreste områdene. Larven lever på ulike urter, særlig geitrams (*Chamerion angustifolium*). Den er aktiv om natten, om dagen gjemmer den seg mellom blader eller nede i sanden. Arten overvintrer som ung larve. De voksne sommerfuglene klekkes i juni, men holder seg i ro i 30-45 dager før de begynner å fly (http://www.artdata.slu.se/rodlista/Faktablad/spae_sue.PDF). Flygetiden varer ut august. Denne arten kan tidvis vandre over lange avstander. Utbredelsen i Norden har øket og trukket seg sammen flere ganger, det ser ut til at lokale bestander av denne arten er lite stabile over tid.

## Utbredelse
Den er vidt utbredt og finnes i Nord-Europa, fjellområder i Mellom-Europa, det nordlige Asia østover til Japan, Korea og Kamtsjatka og det nordlige Nord-Amerika inkludert østkysten av Grønland. I Norge er den sjelden og bare funnet i de tørre områdene i østlandets dalfører, særlig Gudbrandsdalen.
Den er listet som direkte truet (EN) i Norsk rødliste for arter fra 2006.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/spaelotis_clandestina.html
* Svensk faktablad for *Spaelotis sucecica*: http://www.artdata.slu.se/rodlista/Faktablad/spae_sue.PDF

## Eksterne lenker
*
Nordnesgaten 23 (Håndverkerhuset)

**Nordnesgaten 23** eller ***Håndverkerhuset*** er en bygning fra Nordnes i Bergen som er flyttet til Gamle Bergen Museum i Sandviken.

## Bygningen
Huset ble bygd på Nordnes en gang mellom bybrannen i 1756 og 1778, da huset er nevnt i en branntakst. Bygningen lå i forlengelsen av Strandgaten, som fram til 1945 het Nordnesgaten. Huset har halvannen etasje med utsvaiet saltak i nord og valmtak i sør. På østsiden har huset en asymmetrisk plassert pulttaksark. Hovedfasaden mot nord er symmetrisk utformet og har et tydelig empirepreg.

## Fredning, demontering og gjenreising
Nordnesgaten 23 ble fredet av Riksantikvaren i 1927, sammen med de nærliggende bygningene Nordnesgaten 25, Allersgården og Sliberget 1-3. Huset ble skadet i eksplosjonen i 1944. Bygningen ble demontert i 1963 og gjenreist på Gamle Bergen Museum i årene 1964-1965.

### Håndverkerhuset
Nordnesgaten 23 ble opprinnelig brukt som bolig, men på museet har ulike håndverkerverksteder blitt bygd inn i huset. Huset inneholder nå boktrykkeri, bokbinderverksted, Bergens Tidende-kontor, blikkenslagerverksted og fotoatelier med venterom.

## Eksterne lenker
* 
*  Tegning som viser husets opprinnelige plassering til høyre for nr. 25
*
FA-cupen 1876/77

**FA-cupen 1876/77** var den sjette sesongen av FA-cupen. Denne sesongen var 39 lag med, syv flere enn forrige sesong, men syv lag spilte aldri en eneste kamp. Wanderers fra London vant 2–1 over Oxford University i finalen.

## Første runde

## Andre runde

## Tredje runde

### Omkamp

## Fjerde runde

### Omkamp

## Semifinaler

## Fianle

## Referanser
Kai Henning Henriksen

**Kai Henning Henriksen** (født 1959) er gruppeleder og fylkestingspolitiker i Nordland med kontor i Bodø for (H) og som var ordfører i Rana kommune fra 18. oktober 2011 til 2015. Han var gruppeleder i Rana formannskap og kommunestyre i perioden 2003 - 2011 da han ble ordfører i Rana kommune.
Fra 1979 til 1999 var han ansatt i Nordlandsbanken i Mo i Rana, og senere ansatt i Meierikvartalet AS.
Henriksen var styreleder i skipsmeklingsfirmaet Strand Shipping og styremedlem i de kommunalt eide selskapene Rana Produkter og Museumsgården.
Henriksen ble i 2003 leder for det nyopprettede næringsutvalget i Rana kommune.

## Referanser
FA-cupen 1877/78

**FA-cupen 1877/78** var den syvende sesongen av FA-cupen. 43 lag var med, fire flere enn forrige sesong, men tre lag spilte aldri en kamp. Wanderers vant turneringa.

## Første runde

### Omkamper

## Andre runde

## Tredje runde

### Omkamper

## Fjerde runde

### Omkamper

## Semifinaler

## Finale

## Referanser
Haga (Samnanger)

**Haga** er et tettsted i Samnanger kommune i Vestland. Tettstedet har  innbyggere per 1. januar , og består av de tettbebygde områdene i Tysse og Steinsland. Haga ligger innerst i Samnangerfjorden, og Fylkesvei 5132 går gjennom tettstedet.

## Referanser
Streksandfly

**Streksandfly** (*Spaelotis ravida*) er en sommerfugl som tilhører familien nattfly (Noctuidae). Den er funnet spredt nord til Hordaland i Norge.

## Utseende
Et middelsstort til ganske stort (vingespenn 42–50 mm), grått nattfly uten slående tegninger. Forkroppen (thorax) er lyst brunlig grå med mørkere krage. Forvingen er brungrå med markerte, delvis svartkantede, nyre- og ringmerker, og tre diffuse, lyse tverrlinjer: to mellomlinjer rundt midten og en bølgelinje ytterst nær ytterkanten. Bakvingen er skinnende hvit med grå bestøvning i den ytre delen.

## Levevis
Streksandflyet finnes helst på fuktige eller myrlendte steder, men også i hager. Larvene lever på ulike urter, blant andre syre (*Rumex* spp.), dylle (*Sonchus* spp.), løvetann (*Taraxacum* spp.) og ormehode (*Echium vulgare*). De voksne sommerfuglene flyr i juli – september og kommer av og til til lys.

## Utbredelse
Den er utbredt over det meste av den palearktiske sone. I Norge er den funnet her og der i de sørligste landsdelene nord til Hordaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/spaelotis_ravida.html
* *Spaelotis ravida* på UK moths: https://web.archive.org/web/20071019050324/http://ukmoths.org.uk/show.php?bf=2113
## Eksterne lenker
*
FA-cupen 1878/79

**FA-cupen 1878/79** var den åttende sesongen av FA-cupen. 43 lag deltok, men seks lag spilte ikke noen kamper. Old Etonians vant finalen mot Clapham Rovers. 

## Første runde

### Omkamper

## Andre runde

### Omkamper

## Tredje runde

## Fjerde runde

### Omkamper

## Semifinaler

## Finale

## Referanser
War to End All Wars

***War to End All Wars*** er et studioalbum fra gitaristen Yngwie Malmsteen.

Mens bandet turnerte for å promotere albumet sluttet vokalist Mark Boals, og ble erstattet av den norske vokalisten Jørn Lande i en periode. Frasen «the war to end all wars» ble brukt historisk om første verdenskrig, spesielt i mellomkrigstiden. Albumet ble utgitt 7. november 2000.

## Sporliste
Alle sangene er skrevet av Yngwie Malmsteen.

#«Prophet of Doom» – 5:31
#«Crucify» – 6:44
#«Bad Reputation» – 4:53
#«Catch 22» – 4:13
#«Masquerade» – 4:54
#«Molto Arpeggiosa» (instrumental) – 4:14
#«Miracle of Life» – 5:39
#«The Wizard» – 5:19
#«Preludium» (instrumental) – 2:26
#«Wild One» – 5:46
#«Tarot» – 5:38
#«Instrumental Institution» (instrumental) – 3:56
#«War to End All Wars» – 4:15

## Personell
* Yngwie Malmsteen – Gitar, Bassgitar
* Mark Boals – Vokal
* Mats Olausson – Keyboard
* John Macaluso – Slagverk

## Eksterne lenker
*
Henrik Forsberg

**Henrik Forsberg** (født 16. februar 1967 i Borlänge) er en svensk skiskytter. På samme måte som ektefellen Magdalena Forsberg var Henrik Forsberg opprinnelig langrennsutøver som etter hvert gikk over til skiskyting.

Han oppnådde imidlertid ikke samme framgang som Magdalena Forsberg, og har en andreplass i et verdenscuprenn som fremste resultat.

## Referanser


## Eksterne lenker
*
Magnus Jonsson

**Magnus Jonsson** (født 4. april 1982 i Sollefteå er en svensk tidligere skiskytter som har tatt verdenscuppoeng. Hans beste plassering individuelt er en 21.-plass i sprint fra 15. desember 2007. Jonsson deltok for Sverige under Vinter-OL 2010 i Vancouver.

## Referanser


## Eksterne lenker
*
Agenturhandel

**Agenturhandel** er handel for egen regning og risiko som næringsforetak driver med varer fra en eller flere leverandører. Ordet agentur signaliserer at handelen skjer for å fremme omsetning av leverandørenes produkter. Kundene handler da med agenturhandlerens foretak som juridisk sett er kundenes leverandør. Hvilke retts- eller avtalebetingelser som gjelder mellom agenturhandleren og hans leverandører har ikke primær interesse for kundene bortsett fra tilfeller der disse kan ha interesse av å gjøre en bestilling direkte på grunn av pris eller andre hensyn.

## Agenturprodukter
De produktene en agenturhandler tilbyr presenteres vanligvis som produkter i hans eget leveringstilbud. Det er de også juridisk sett. Salget kan skje fra butikk eller lager og også i kombinasjon med reklameaktiviteter eller annet salgsarbeid. Kundens rett til å gå utenom og gjøre bestilling hos hans leverandører kan være avtaleregulert mellom agenturhandleren og hans leverandører. Vanligvis vil verken agenturhandleren eller hans leverandører være interessert i å tilby direktekjøp fordi det er mer kostnadskrevende for dem.

## Agenturforretninger
Ordet agenturforretning er sammensatt av ordene agent og forretning. En agent har en funksjon som er eller ligner på detaljhandel, men agenturbetegnelsen angir at det er snakk om produkter som ikke selges fritt utenom avtale med den som arbeider som agent. Grunnen er at han har påtatt seg å virke for omsetning av agenturproduktene og har den løpende kostnaden som det medfører.

## Distriktsforhandlere
Ordet distriktsforhandler dekker det som kalles detaljist eller som er brukerrettet engroshandel. Distriktsforhandlere arbeider med mange typer produkter og er ikke alltid avhengig av presise avtaleforhold med sine leverandører. De står ofte mer fritt med hensyn til valg av leverandør på grunn av markedssituasjonen. Ordet distriktsforhandler brukes også som et generelt navn på både agenturhandel, detaljhandel og brukerrettet engroshandel.

## Agenturloven
Agenturloven gjelder spesielle arbeidsformer der salgsagenter eller handelsreisende gjør avtaler for en forretningsforbindelse eller arbeidsgiver.

## Se også
*Bedriftsmarked
*Distriktsforhandler
*Handelsagent
*Handelsmann
*Næringsvirksomhet
*Salgsagent
Anna Maria Nilsson

**Anna Maria Nilsson**, født 13. mai 1983 i Östersund, er en svensk tidligere skiskytter. Hun er søsteren til skiskytteren Mattias Nilsson.

Nilsson deltok i junior-VM 2002, 2003 og 2004. Hennes beste plassering ble en 20.-plass i distanseløpet fra junior-VM 2004. Hun konkurrerte i verdenscupen fra sesongen 2006/07, til og hennes beste plassering er en 2.-plass i hjembyen Östersund i 2011 på normaldistansen.

## Referanser


## Eksterne lenker
* 
* Fakta fra IBUs hjemmeside
The Answer

**The Answer** er et hardrock- og bluesrockband fra Nord-Irland og Newcastle, dannet i 2000. 

Deres debutalbum Rise har solgt 100 000 på verdensbasis. I 2009 turnerte bandet som oppvarmingsband for AC/DC. 18. februar 2009 spilte de på Telenor Arena før AC/DC. 

## Medlemmer
*Cormac Neeson – Vokal
*Paul Mahon – Gitar
*Micky Waters – Bassgitar
*James Heatley – Trommer

## Eksterne lenker
*
Distriktsforhandler

**Distriktsforhandler** betegner en forretningsmessig virksomhet som innenfor et definert, geografisk område (salgsdistrikt) har enerett på salg og levering, og gjerne også service på et produkt for egen eller andres regning. I Norge er denne distribusjonsformen utbredt innenfor f.eks bilbransjen, maskiner og industriutstyr samt ferdighus og -hytter. Den primære økonomiske, salgs- eller markedsføringsoppgaven kan ligge hos en produsent, grossist, generalagent, importør eller nasjonal distributør. Hvilke nøyaktige rettsbetingelser som gjelder mellom en distriktsforhandler og hans leverandører er avhengig av avtaleforholdet mellom dem og ikke et relevant tema i forholdet til kundene.

De praktiske driftsbetingelsene med handel er bransjeavhengige, og også varierende for forskjellige typer produkter. For den som arbeider i et geografisk område med produkter fra grossister eller tilsvarende tilbydere er hensynet til egen inntjening avgjørende for de forholdsregler som tas avtalemessig med leverandørene. Temaet gjelder i første rekke bedrifter som primært arbeider i bedriftsmarkedene, men kan også gjelde bedrifter som tilbyr spesielle forbrukerprodukter eller arbeider i andre markedsnisjer.

## Produktleverandører
Distriktsforhandlere har som hovedoppgave å selge og levere produkter og arbeider vanligvis med produkter fra mange leverandører som vanligvis er importører eller grossister. Unntaksvis kan leveringen også omfatte bruksanbefalinger eller andre arbeidsytelser, og leveringstilbudet kan omfatte reparasjonsservice eller vedlikehold.

## Verksteder
Verksteder eller mobile serviceytelser er tjenester orientert rundt teknisk service. Disse arbeider ofte med produkter som det kan medføre en del kompleksitet å betjene servicemessig. De kan derfor være spesialister på bestemte typer vedlikeholdsoppdrag. Unntaksvis kan en produktleverandør ha reparasjoner som hovedaktivitet og i tillegg levere produkter fra butikk som urmaker er eksempel på. Kombinasjonen av verksted og varelevering er lite utbredt og ikke rasjonell vanligvis.

## Se også
*Bedriftsmarked
*Agenturhandel
*Handelsagent
*Handelsmann
*Næringsvirksomhet
Krohnstedet

**Krohnstedet** er et lyststed som tidligere lå like nord for Måseskjæret, i Sandviksveien 94, Sandviken i Bergen. Hovedbygning og pakterbolig ble demontert og gjenreist på Gamle Bergen Museum.

Lyststedet ble oppført av etter  at agent Hans Krohn (1742–1808) overtok eiendommen i 1785. På eiendommen hadde det tidligere også vært et lyststed fra slutten av 1600-tallet. Tiårene før Krohn kjøpte eiendommen hadde stedet vært brukt som vertshusområde.

Hovedbygningen og pakterboligen ble fredet av Riksantikvaren i 1927.

## Hovedbygning
Hovedbygningen er et toetasjes hus med en tilnærmet symmetrisk fasade med hjørnepilastre og utsvaiet valmtak. Inngangsportalen, som står litt til venstre for midtaksen, er en klassisk portal med riflete pilastre og gavl med tympanonfelt. Bygningen har klassisistiske krysspostvinduer med fire like rammer. Nordfasaden har ti slike vinduer plassert symmetrisk. Øst- og vestveggen har kun et vindu sentralt plassert i første etasje.

Huset har gjennomgått noen endringer på 1800-tallet. Da huset ble gjenreist i 1959 på Gamle Bergen Museum, valgte man å tilbakeføre den opprinnelig rominndelingen, slik bygget var etter oppføring i 1785. I andre etasje har museet gjenskapt en middag som fant sted i huset 20. juni 1808.

## Pakterboligen
Pakterboligen er en enetasjes bygning med saltak og en gjennomgående midtark med svakt svaiet saltak. Nordfasaden har to symmetrisk plasserte inngangsdører  under midtarken. Dørene og mange av vinduene har louis seize-stilpreg.

## Eksterne lenker
* Bergen byleksikon på nett, om Krohnstedet
* Plantegning
*
Holmfrid Olsson

**Holmfrid Olsson** (1943–2009) var en svensk skiskytter og OL-medaljør. Han var med på Sveriges lag tok som bronse på stafett under Vinter-OL 1968 i Grenoble.

Han deltok også på laget som vant bronse i VM i skiskyting i henholdsvis 1966 og 1967.

## OL-medaljer
* 1968  Grenoble -  Bronse i skiskyting, 4 x 7,5 km stafett, menn  Sverige

## VM-medaljer
* 1966  Garmisch-Partenkirchen -  Bronse i skiskyting, 4 x 7,5 km stafett, menn 
* 1967  Altenberg -  Bronse i skiskyting, 4 x 7,5 km stafett, menn 

## Referanser


## Eksterne lenker
*
Barletta-Andria-Trani (provins)

**Provinsen Barletta-Andria-Trani** (italiensk *provincia di Barletta-Andria-Trani*) er en ny provins i Italia. Den ble stiftet i 2004 og trådte i kraft i juni 2009. Hovedstadene er byene Barletta, Andria og Trani.

Provinsens 10 kommuner hadde tilsammen 390&nbsp;010 innbyggere i 2007.

## Eksterne lenker
*
Dunc Gray

**Edgar Laurence «Dunc» Gray** (født 17. juli 1906, død 30. august 1996) var en australsk syklist som deltok i de olympiske leker 1928 i Amsterdam og 1932 i Los Angeles.

Gray ble olympisk mester i sykling under Sommer-OL 1932 i Los Angeles. Han vant 1000 meter tempo foran Jacobus van Egmond fra Nederland.

Fire år tidligere, under Sommer-OL 1928 i Amsterdam. kom han på tredjeplass på 1000 meter temporitt bak danske Willy Hansen og Gerard van Drakestein fra Nederland.

## OL-medaljer
*  1932  Los Angeles - **Gull** i sykling, 1000 meter temporitt  Australia  
*  1928  Amsterdam - Bronse i sykling, 1000 meter temporitt  Australia

## Eksterne lenker
*
Conpot

**Conpot** er et norsk fagblad, første gang utgitt i 1993.  Fagbladet utgis både i Norge og Sverige, og har i Norge tilhold i Industriveien 5, på Heimdal i Trondheim.

Fagbladet Conpot er rettet spesielt mot bygg- og anleggsbransjen.

Fagbladet Conpot endret i oktober 2008 navn fra GH bygg & anlegg. Selv om avisen endret navn og utseende, så er innholdet fortsatt gjenkjennelig, med aktuelle bransjerelaterte nyheter, reportasjer og annonser.

## Eksterne lenker
* Conpots nettutgave
Bernstorff

:*Se også [[Bernstorff slott]]*

**Bernstorff** er en tysk-dansk adelsslekt som stammer fra Mecklenburg. Den er kjent fra 1300-tallet.

## Kjente medlemmer
* Andreas Gottlieb von Bernstorff (1640–1726), statsminister i kurfyrstedømmet Hannover
* Joachim von Bernstorff (1678–1738)
* Johan Hartvig Ernst Bernstorff (1712–72), dansk statsminister
* Andreas Gottlieb Bernstorff (1708–68), dansk riksfriherre
* Andreas Peter Bernstorff (1735–97), dansk utenriksminister
* Christian Günther von Bernstorff (1769–1835), dansk og tysk utenriksminister
* Andreas von Bernstorff d.e. (1809–1873), prøyssisk utenriksminister
* Fanny von Bernstorff (1840–1930), tysk tegnerske og barnebokforfatterske
* Andreas von Bernstorff (1844–1907) (1844–1907), prøyssisk teolog
* Percy von Bernstorff (1858–1930), regjeringspresident i Kassel
* Johann Heinrich von Bernstorff (1862–1939), tysk diplomat
* Georg Ernst von Bernstorff (1870–1939), tysk politiker
* Albrecht von Bernstorff d.y. (1890–1945), tysk diplomat
* Andreas von Bernstorff (1945–), tysk politiker

## Litteratur
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
Alchemy

:*Se også *

***Alchemy*** er et studioalbum fra gitaristen Yngwie Malmsteen.

Albumet ble utgitt av plateselskapet Pony Canyon 23. november 1999.

## Sporliste
Alle sangene er skrevet av Yngwie Malmsteen.

#«Blitzkrieg» – 4:14
#«Leonardo» – 7:36
#«Playing with Fire» – 6:17
#«Stand (The)» – 5:05
#«Wield My Sword» – 6:13
#«Blue» – 4:11
#«Legion of the Damned» – 5:51
#«Deamon Dance (7,405,926)» – 5:25
#«Hangar 18, Area 51» – 4:44
#«Voodoo Nights» – 7:31
#«Asylum:» – 11:21
#*I. «Asylum»  – 4:07
#*II. «Sky Euphoria»  – 3:19
#*III. «Quantum Leap»  – 3:55

## Personell
*Yngwie Malmsteen – Gitar, bassgitar & sitar
*Mark Boals – Vokal
*Barry Dunaway – Bassgitar
*Mats Olausson – Keyboard
*John Macaluso – Slagverk

## Eksterne lenker
*
Edvard Holm

**Peter Edvard Holm** (født 26. januar 1833 i København, død 18. mai 1915 i samme by) var en dansk historiker. Han var professor i historie ved universitetet i København 1864–1899 og er kjent for sine verker om Danmark-Norges historie.

## Liv
Holm studerte filologi, og tilbragte et år i Italia etter å ha avlagt embetseksamen. I 1860 fikk han doktorgraden på et arbeid om «De græske Undersaatters politiske Stilling under de romerske Kejsere», og i 1864 utga han *Gejstlighedens Optræden lige over for Staten indtil det vestromerske Riges Fald*. Året etter ble han dosent ved universitetet, og i 1867 professor.

Ved universitetet ble han ledet over til moderne historie, særlig Danmarks nyere historie. I begynnelsen beskjeftiget han seg mest med Danmark-Norges utenrikspolitikk; i 1875 utkom *Danmark-Norges udenrigske Historie under den franske Revolution og Napoleon’s Krige fra 1791 til 1807*. Senere studerte han også rikets indre forhold, og satte seg som mål å skrive et stort verk om Danmark-Norge på 1700-tallet. Som innledning til dette arbeidet utkom *Danmark-Norges indre Historie under Enevælden 1660–1720*, og i 1891 begynte han å utgi *Danmark-Norges Historie fra den nordiske Krigs Slutning til Rigernes Adskillelse*. Etter å ha tatt avskjed fra universitetet i 1899 kunne han konsentrere seg helt om dette arbeidet, og frem til 1912 rakk han å skrive syv bind.

## Verker
* *Gejstlighedens Optræden lige over for Staten indtil det vestromerske Riges Fald* (1864)
* *Danmark-Norges udenrigske Historie under den franske Revolution og Napoleon’s Krige fra 1791 til 1807* (1875) 1 2
* *Danmark-Norges indre Historie under Enevælden 1660–1720* (1885–86)
* *Danmark-Norges Historie fra den nordiske Krigs Slutning til Rigernes Adskillelse* (1891–1912) 4 5 6

## Referanser


## Kilder
* *[[Salmonsens konversationsleksikon]]*, bind XI, s. 649. København: J. H. Schultz, 1919.

## Eksterne lenker
* Biografi i *[[Dansk biografisk Lexikon]]*
Concerto Suite for Electric Guitar and Orchestra

***Concerto Suite for Electric Guitar and Orchestra in E flat minor, Opus 1*** er et musikkalbum fra Yngwie Malmsteen.

Albumet er Malmsteens første prosjekt med å spille sammen med et klassisk orkester. I motsetning til diverse andre tilsvarende album (med for eksempel Metallica og Deep Purple) er ikke dette albumet med et band som spiller med et klassisk orkester, men et klassisk orkester som spiller med en elektrisk gitar som soloinstrument.

## Sporliste
Komponert av Yngwie Malmsteen.

# «Icarus Dream Fanfare» – 5:26
# «Cavalino Rampante» – 3:57
# «Fugue» – 3:40
# «Prelude To April» – 2:43
# «Toccata» – 3:57
# «Andante» – 4:21
# «Sarabande» – 3:23
# «Allegro» – 1:29
# «Adagio» – 3:09
# «Vivace» – 4:50
# «Presto Vivace» – 3:40
# «Finale» – 1:49

## Personell
*Yngwie Malmsteen – Gitar
*Yoel Levi – Dirigent
*Czech Philharmonic – Orkester

## Eksterne lenker
*
USS «Gridley» (DDG-101)

**USS «Gridley»** (**DDG-101**) er en amerikansk destroyer i Arleigh Burke-klassen. Skipet er oppkalt etter kaptein Charles Gridley. Det tilhører Stillehavsflåten i Den amerikanske marinen.

## Referanser
Eddie Scarf

**Edward «Eddie» Richard Scarf** (født 3. november 1908, død 7. januar 1980) var en australsk bryter som deltok i de olympiske leker 1932 i Los Angeles og 1936 i Berlin.

Scarf vant en olympisk bronsemedalje i bryting under OL 1932 i Los Angeles. Han kom på tredjeplass i den nest tyngste vektklassen lett tungvekt, 87,0 kg, i fristil bak amerikanske Peter Mehringer og Thure Sjöstedt fra Sverige

## OL-medaljer
*  1932  Los Angeles -  Bronse i bryting, fristil lett tungvekt  Australia

## Referanser


## Eksterne lenker
*